b'\n_START_ARTICLE_\nSingai Pararasasegaram\n_START_SECTION_\nBiografia\n_START_PARAGRAPH_\nSingai Pararajaseakaram fou el fill gran de Kanakasooriya Cinkaiariyan (o Cingaiariyan) que va perdre i despr\xc3\xa9s va recuperar el regne de Jaffna del rival regne de Kotte. Singai Pararajasekaram fou tamb\xc3\xa9 el primer que no va utilitzar el t\xc3\xadtol Singaiariyan o Cinkaiariyan com a part del seu nom de regne. Despr\xc3\xa9s d\'ell tots els reis van portar la versi\xc3\xb3 m\xc3\xa9s curta "Singai" com a part del nom de regne._NEWLINE_Despr\xc3\xa9s de recuperar el regne (el seu pare va governar per segon cop de 1467/1468 a 1478) Singai Pararajasekaram es va concentrar en el desenvolupament de l\'\xc3\xa0rea nuclear del regne m\xc3\xa9s que a cap intent d\'expansi\xc3\xb3 territorial. _NEWLINE_Singai Pararajasekarm va tenir tres esposes: Rasaletchumi Ammal, Valliammai i Mangathammal. Va tenir vuit fills a trav\xc3\xa9s d\'aquestes tres esposes.\n_START_SECTION_\nGovern\n_START_PARAGRAPH_\nVa ser conegut per dirigir les seves energies cap a consolidar el potencial  econ\xc3\xb2mic del regne per maximitzar ingressos de perles i exportacions d\'elefants i per ingressos de la terra.  \xc3\x89s tamb\xc3\xa9 conegut per la seva naturalesa agressiva i violenta. El regne esdevingu\xc3\xa9 menys feudal que la majoria d\'altres regnes de Sri Lanka del mateix per\xc3\xadode. Una important literatura local t\xc3\xa0mil va ser produ\xc3\xafda i els temples hind\xc3\xbas van ser constru\xc3\xafts durant aquest per\xc3\xadode incloent-hi una acad\xc3\xa8mia per l\'aven\xc3\xa7 de la llengua._NEWLINE_A la seva mort el va succeir el seu fill Cankili I.'